9. Vedtagelse af lokalplan nr. 390 Boligområde vest for Elmelundsvej i 
[adresse] (Åben)
Tidl. politisk behandling PU, 05.10.21
Forventet sagsgang
PL-U, ØK, BY
Lovgrundlag
Planloven
SAGENS INDHOLD
Byrådet skal i denne sag tage endelig stilling til ”Forslag til lokalplan nr. 390 - Boligområde vest for 
Elmelundsvej i [adresse]”.
Formålet med lokalplanen er at give mulighed for indretning af et attraktivt boligområde til enfamiliehuse og 
rækkehuse af forskellig karakter i nærhed til grønne fælles friarealer.
Sagen har tidligere været behandlet af Planudvalget 5. oktober 2021. Her blev det besluttet, at den endelige 
behandling af sagen skulle udsættes med henblik på undersøgelse af, hvordan der kan skabes forbedrede 
trafikforhold på Elmelundsvej. De trafikale forhold i [adresse] skulle desuden undersøges nærmere i 
forbindelse med den fremtidige strukturplan for [adresse].
På denne baggrund er der udarbejdet et trafiknotat af Rambøll med trafikmodelberegninger og en trafikal 
analyse for [adresse]. Trafiknotatet indeholder en række anbefalinger til tiltag, som har dannet grundlag for, 
at der foreslås en række ændringer af lokalplanforslaget. Trafiknotatet er vedhæftet sagen.
Efterfølgende er der gennemført en supplerende høring af naboer og omkringboende, som vurderes at 
kunne blive berørt af de foreslåede ændringer af lokalplanforslaget. Den supplerende høring blev 
gennemført fra 4. februar til 20 februar 2022. Der indkom et enkelt høringssvar i perioden.
Vedlagt findes de indkomne høringssvar fra de to gennemførte høringer. Alle høringssvar er kommenteret 
i vedlagte notat om ”Vurdering af høringssvar (Samlet)”. Heri fremgår endvidere en oversigt over de 
ændringer, som Teknik og Miljø anbefaler, der bliver indarbejdet i den endelige lokalplan. 
VURDERING
I høringsperioden for den offentlige høring er der indkommet 9 høringssvar omhandlende følgende:

Bekymring for trafikafvikling ved det nye boligområde.

Generel bekymring for trafikafviklingen i [adresse] herunder hastighed, vejenes dimensionering og 
sikkerhed.

Det øgede indbyggertal og konsekvenser ved den forventede befolkningstilvækst.

Bekymringer for indkigsgener og mistet udsigt.
I høringsperioden for den supplerende høring er der indkommet ét høringssvar omhandlende et ønske om, 
at en tilgrænsende ejendom optages i lokalplan nr. 390 for at kunne etablere tæt-lave boliger på 
ejendommen.
Teknik og Miljø foreslår på baggrund af høringssvarene og trafiknotatet en række ændringer af lokalplanen. 
Ændringerne omfatter forbedring af de trafikale forhold i området. Dette omfatter blandt andet, at der skabes 
Sagsnr. EMN-2020-30356
DokID: 2584440
Sagsbehandler lgro
Byråd
26-04-2022 19:00
plads til, at Elmelundvej kan udvides ud for lokalplanområdet ved at sikre større afstand mellem den 
muliggjorte bebyggelse og Elmelundsvej. Herudover indarbejdes krav om, at der i forbindelse med 
udbygningen skal etableres en bedre stimæssig krydsning af Elmelundsvej med støttepunkt i vejen og 
etablering af fortove langs vejen. Der skabes endvidere mulighed for etablering af vejadgange gennem 
boligområdet til markarealer vest for området og to eksisterende boligejendomme ved [adresse]. Af 
hensyn til mindskelse af indkigsgener for naboer til området foreslås det maksimale etageantal for fire 
konkrete grunde sænket fra to til en. Der foretages som konsekvens af ovennævnte en række mindre 
justeringer af lokalplankortet og de to illustrationsplaner i lokalplanen. 
I vedlagte vurderingsnotat findes en uddybet liste over ovennævnte ændringer af lokalplanforslaget samt 
de reviderede kortbilag. 
Baggrunden for at koble det nye byområde på Elmelundsvej er at sikre, at den nye bydel bliver en del af 
[adresse] og en naturlig udvidelse af byen.
Den eksisterende befolkningsprognose for Favrskov Kommune er baseret på et boligprogram, hvor det 
omhandlede 
lokalplanområde 
udbygges. 
På 
baggrund 
heraf 
forventes 
der 
ikke 
at 
opstå 
kapacitetsproblemer på skolen eller dagtilbudsområdet som følge af, at området bebygges. 
Det fremgår af trafiknotatet, at en fuld udbygning af lokalplanområdet og fremskrivning af trafikken frem til 
2031 ikke giver anledning til ændret vejinfrastruktur. Det trafikale niveau i 2051, hvor det fulde 
perspektivområde med lokalplanen nord for Lokalplan nr. 390 forventes at være realiseret, vil ligeledes 
være på et niveau, hvor trafikken bør kunne afvikles problemfrit på den eksisterende vejinfrastruktur.
De tiltag, der anbefales i vedlagte trafiknotat, sigter mod at forbedre trafiksikkerheden og tilgængeligheden 
for de lette trafikanter, når der dels sker en stigning i biltrafikken, men sandsynligvis også en stor stigning i 
antallet af lette trafikanter i området. Med den forudsatte udbygning af boligområdet må det forventes, at 
en del børn vil skulle færdes i området, hvorfor det overordnede formål derfor er at sikre deres færden. 
Samtidig vil karakteren af Elmelundsvej ændres fra at være en vej i udkanten af byen til at ligge centralt 
tilnærmelsesvis i midten af byen efter fuld udbygning med cirka 300 boliger vest for [adresse].
I de anbefalede tiltag i trafiknotatet er der derfor fokus på at sikre færdselsarealer for de lette trafikanter og 
sikre krydsningsmuligheder, der kan forbinde det nye boligområde med den resterende del af [adresse] 
samt skolen. Forslagene til indretning af trafikarealerne tager udgangspunkt i, at der etableres 
hastighedsbegrænsninger på 40 km/t på både Elmelundsvej og [adresse].
ØKONOMI
Lokalplanen omfatter alene private arealer og medfører ikke egentlige udgifter for Favrskov Kommune.
Etablering af de foreslåede trafikale anlæg i form af fortove, stier og krydsningspunkter skal betales af 
udstykker.
Lokalplanområdet er beliggende i landzone og overføres ved lokalplanens endelige vedtagelse til byzone. 
Ansøger har underskrevet en erklæring om fraskrivelse af kommunal overtagelsespligt samt aftale om 
forbud mod brug af pesticider.
INDDRAGELSE
Planforslaget har i overensstemmelse med planloven været fremlagt i offentlig høring i ti uger i perioden fra 
27. maj til 5. august 2021.
Som supplement til den offentlige høring har de nye ændringsforslag til planforslaget været fremlagt i en 
supplerende høring på to uger i perioden fra 4. februar til 20. februar 2022.
INDSTILLING
Direktøren for Teknik og Miljø indstiller til Byrådet:
1. At ”Lokalplan nr. 390 Boligområde ved Elmelundsvej i [adresse]” vedtages med de foreslåede ændringer 
og tilretninger.
BESLUTNING
     
      
     
Plan- og Landdistriktsudvalget, 7. april 2022:
Fraværende: Ingen
Indstilles godkendt.
                
Økonomiudvalget, 19. april 2022:
Fraværende: Ingen
Indstilles godkendt.
Byrådet, 26. april 2022:
Fraværende: Ingen
Godkendt.
Bilag
1.
Høringssvar fra ordinær høring (2591180)
2.
Høringssvar fra supplerende høring (2591030)
3.
Vurdering af høringssvar (Samlet) (2590946)
4.
Trafiknotat (2591197)
5.
Regitze Nielsen (Supplerende høring) (2591193)
6.
Lokalplan 390 - Boligområde vest for Elmelundsvej i [adresse] (2429378)
